|  |  |
| --- | --- |
| grbovi 2018 BLACK | Република Србија  Аутономна покрајина Војводина  **Покрајински секретаријат**  **за културу, јавно информисање**  **и односе с верским заједницама**  Булевар Михајла Пупина 16, 21000 Нови Сад  Т: +381 21 487 4507  [www.kultura.vojvodina.gov.rs](http://www.kultura.vojvodina.gov.rs)  мејл: [mirjana.zecevic@vojvodina.gov.rs](mailto:mirjana.zecevic@vojvodina.gov.rs) |
|  | БРОЈ: 000179162 2025 80252 002 001 643 005  ДАТУМ: 28. јануар 2025. године |

На основу члана 76. Закона о култури („Службени гласник РС”, бр. 72/09, 13/16 , 30/16 – испр, 6/20, 47/21, 78/21 и 76/23), члана 41. став 1. тачка 1. Закона о утврђивању надлежности Аутономне покрајине Војводине („Службени гласник РС”, бр. 99/09, 67/12 - одлука УС, 18/20 - др. закон и 111/21 – др. закон), члана 11. Покрајинске скупштинске одлуке о буџету АП Војводине за 2025. годину („Службени лист АПВ”, бр. 57/24), члана 24. став 2. Покрајинске скупштинске одлуке о покрајинској управи („Службени лист АПВ″, бр. 37/14, 54/14 – др. одлука, 37/16, 29/17, 24/19, 66/20 и 38/21) и у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник РС”, бр. 105/16 и 112/17), Покрајински секретаријат за културу, јавно информисање и односе с верским заједницама

расписује

К О Н К У Р С

**за финансирање – суфинансирање пројекaта**

**визуелних уметности и мултимедије**

**у АП Војводини у 2025. години**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће финансирати - суфинансирати пројекте савременог стваралаштва на територији АП Војводине у 2025. години у области **визуелних уметности и мултимедије: *сликарство, вајарство, примењена уметност, графика, дизајн, керамика, уметничка фотографија, архитектура, ликовне уметничке форме и пројекти који укрштају више визуелних уметничких медија*,** у укупном износу од **49.000.000,00 динара, и то:**

**-** самосталне/колективне изложбе, ауторске пројекте, ликовне колоније, резиденцијалне програме, развој нових иницијатива, манифестације, ликовне перформансe, регионална и међународна сарадња.

**ПРАВО УЧЕШЋА**

Право учешћа на Конкурсу имају субјекти у култури, у смислу члана 21. и 73. Закона о култури, са седиштем на територији АП Војводине и то:

1. установе културе чији оснивач није АП Војводина,
2. привредна друштва и предузетници регистровани за обављање делатности у култури,
3. удружења у култури.

Изузетно, право учешћа имају и подносиоци пријава чије је седиште ван територије АП Војводине, а који својим уметничким квалитетом и значајем доприносе обогаћивању културе и промоцији културних садржаја у АП Војводини.

**НАЧИН ПРИЈАВЉИВАЊА НА КОНКУРС**

Пријава на Kонкурс подноси се **у једном примерку** на обрасцу: *Пријава за финансирање - суфинансирање пројекaта визуелних уметности и мултимедије у АП Војводини у 2025. години*

Образац пријаве може се преузети на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs) .

Пријавни образац садржи обавештење о обавезној документацији. Под потпуном пријавом подразумева се уредно попуњен и оверен Пријавни образац са свим припадајућим прилозима.

Подносилац може поднети **највише три пројектне пријаве.**

Пријава и приложена документација се подносе **у једном примерку** - писарници (и не враћају се подносиоцима пријава), и електронски на предвиђен мејл у једном ПДФ формату.

Пријаве се подносе слањем скениране документације **у једном документу** - ПДФ формата **на мејл адресу:**  [**vizuelnaumetnost.apv@gmail.com**](mailto:vizuelnaumetnost.apv@gmail.com)и предајом писарници покрајинских органа управе (зграда Покрајинске владе у Новом Саду, у периоду од 9 до 14 часова) или се упућују поштом на адресу: **Покрајински секретаријат за културу, јавно информисање и односе с верским заједницама**, **Булевар Михајла Пупина 16, 21000 Нови Сад**, **(*Конкурс за финансирање - суфинансирање пројеката визуелних уметности и мултимедије у АП Војводини у 2025. години*).**

Конкурс се објављује у дневном листу ''Дневник'' и на званичном веб-сајту: [www.kultura.vojvodina.gov.rs](http://www.kultura.vojvodina.gov.rs), дана 29. јануара 2025. године.

Пријаве се подносе у периоду од **од 30. јануара** – закључно **са 28. фебруаром 2025. године.**

Датум предаје пошиљке овлашћеној пошти сматраће се датумом предаје пријаве на конкурс.

Резултати Конкурса се објављују на веб-сајту Секретаријата [www.kultura.vojvodina.gov.rs](http://www.kultura.vojvodina.gov.rs).

**КРИТЕРИЈУМИ ЗА ОДАБИР ПРОЈЕКАТА КОЈИ ЋЕ СЕ ФИНАНСИРАТИ – СУФИНАНСИРАТИ**

Одабир пројеката који ће се финансирати - суфинансирати вршиће се у складу са Уредбом о критеријумима, мерилима и начину избора пројеката у култури који се финансирају - суфинансирају из буџета Републике Србије, аутономне покрајине, односно јединица локалне самоуправе.

Приликом разматрања пројеката Секретаријат ће посебно обратити пажњу на усклађеност пројеката са циљевима и приоритетима стратешких докумената Републике Србије и Аутономне покрајине Војводине, као и усклађеност са Законом о родној равноправности („Сл. гласник РС”, бр. 52/21), у смислу члана 6 и 7. овог закона.

Пријаве пристигле у конкурсном року, разматра и стручно образлаже конкурсна комисија коју образује Секретаријат, на основу чега покрајински секретар за културу, јавно информисање и односе с верским заједницама доноси решење о распоређивању средстава. Комисија неће разматрати поднете пријаве:

- послате након наведеног рока за пријаву,

- послате на неадекватном Пријавном обрасцу,

- које нису послате на Конкурс и у штампаној и у електронској форми,

- са непотпуном документацијом,

- непотписане и неоверене пријаве,

- пријаве подносилацакојима је Секретаријат током 2024. године доделио средства на име финансирања - суфинансирања пројеката у култури, а који нису поднели извештај о њиховој реализацији у предвиђеном року или је утврђен ненаменски утрошак додељених средстава.

Трошкови горива, угоститељске услуге и трошкови репрезентације се признају највише у износу до 5% од укупног износа додељених средстава. Ови трошкови могу бити признати у износу већем од 5% у изузетним случајевима, када је пројекат таквог садржаја да укључује ове елементе (исхрана учесника на фестивалима, превоз и сл.), а које ће Комисија посебно разматрати и одобравати.

Секретаријат неће финансирати - суфинансирати сталне трошкове (грејање, струја, телефон, закуп простора и сл.) и плате запослених код подносиоца пријаве, а такође ни набавку опреме, осим у изузетним случајевима када је пројекат таквог садржаја да укључује ове елементе, а које ће Комисија посебно разматрати и одобравати.

Подносилац је у обавези да трошкове пројекта дефинише у складу са конкурсним условима, активностима у оквиру пројекта, са посебним акцентом на рационалност и економичност приликом њихове пројекције.

Додатне информациjе се могу добити у Секретаријату, сваког радног дана од 9 до 14 часова, путем телефона 021/487 4507 и електронскe адресe: [mirjana.zecevic@vojvodina.gov.rs](mailto:mirjana.zecevic@vojvodina.gov.rs).

|  |
| --- |
| ПОКРАЈИНСКИ СЕКРЕТАР |
| **Александра Ћирић Бошковић, с.р.** |